אברהם פינטו (הקטן)

הרב אברהם פינטו (הקטן) (ה'תקמ"ב, 1782 - ח' סיוון ה'תקצ"ד, 1834) היה פוסק הלכה ודרשן, אב בית הדין ורבה של מרקש שבמרוקו במאה התשע עשרה. נצר לשושלת דיינים במרקש מראשית המאה השמונה עשרה.

 קורות חייו 
נולד במרקש, לאביו רבי יעקב פינטו שהיה מדייני העיר. סבו היה הרב אברהם פינטו בעל ה'מר דרור'. וכדי להבדילו מסבו, כינה את עצמו "הקטן". למד אצל חכמי מרקש. קרוב לגיל חמש עשרה, החל לעסוק בכתיבת חיבורים תורניים, והרצה את כתביו לפני חכמי העיר.כך העיד רבי רפאל מסעוד אבן מוחא. ראו: פרפראות לחכמה עמ' קע. כיהן כדיין בבית הדין בעיר שבראשות הרב אברהם אסולין. לאחר פטירתו של האחרון בשנת ה'תקצ"ב, רבי אברהם התמנה לאב בית הדין ורבה של העיר תחתיו עד לפטירתו. חברי בית דינו היו רבי דוד חיים צבאח, רבי מימון פינטו, רבי אלעזר חזן. בית דינו התכתב עם יתר חכמי מרוקו, כדוגמת חכמי טיטואן,ראו: חסד ה' שבתוך משפטים צדיקים ח"ב סי' כו. מקנסראו: שו"ת שופריה דיעקב ח"ב סימן כ"ז. וצפרו.ראו: שו"ת חיי עמרם סימן ג. עוד בחייו כתב המשורר רבי יעקב אלכבאש, שיר לכבודו.רבי יעקב אלכאבאש בספרו כתב יד (עמ' 10) פייט עליו: פיוט זה יסדתי אותו למעלת ה"ה הרב הכולל הדו"מ אב"ד ור"מ דק"ק מרויקוס כמוהר"ר אברהם פינטו נר"ו. סי' יעקב.

 פטירתו 
נפטר במרקש בח' סיוון ה'תקצ"ד. גיסו, רבי רפאל מסעוד אבן מוחא הספידו.ראו: פרפראות לחכמה עמ' קע. מוזכר בפיוטים לכבוד חכמי מערה במראכש.ספר מצבות מראכש, עמ' לו, לח.

 בניו 
ידועים מבניו: רבי משה שהיה דיין במראכש, ורבי יעקב שהיה מחכמי העיר.

 חיבוריו 
חידושים על הרמב"ם

חידושים על הש"ס - על מסכתות בבא קמא, פסחים, גיטין, חולין, בכתב יד.

דרשות - בכתב יד.

ביאורי פסוקים ומאמרים - בכתב יד.

פני אברהם - על הגדה של פסח. בכתב יד.

חידושים על השולחן ערוך -. חלק אבן העזר וחושן משפט.

פסקי דין - מקבץ מהם נדפסו בספר 'תורת מראכש' - תשובות חכמי מראכש, פי ישרים תשפ"א. ומהם נדפסו בשו"ת רבי דוד צבאח.

ביאורים על הרא"ם

 הערות שוליים 

קטגוריה:מרקש: רבנים
קטגוריה:נפטרים ב-1834